title: Kommissionens gennemførelsesforordning (EU) 2019/849 af 24. maj 2019 om ændring af gennemførelsesforordning (EU) 2017/1492 for så vidt angår det maksimale indhold af cholecalciferol (vitamin D3) i foder til laksefisk (EØS-relevant tekst.)

text:
                  27.5.2019

                  DA

                  Den Europæiske Unions Tidende

                  L 139/4

         KOMMISSIONENS GENNEMFØRELSESFORORDNING (EU) 2019/849
         af 24. maj 2019
         om ændring af gennemførelsesforordning (EU) 2017/1492 for så vidt angår det maksimale indhold af cholecalciferol (vitamin D3) i foder til laksefisk
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 13, stk. 2, og
         ud fra følgende betragtninger:

                     (1)

                     Ved Kommissionens gennemførelsesforordning (EU) 2017/1492 (2) godkendes cholecalciferol (vitamin D3) som tilsætningsstof med ernæringsmæssige egenskaber til alle dyrearter. I nævnte forordning er det maksimalt tilladte indhold af vitamin D3 for fisk 3 000 IU/kg fuldfoder.

                     (2)

                     Den norske fødevaresikkerhedsmyndighed (Mattilsynet) har forelagt undersøgelser af sikkerheden ved vitamin D3 for fisk og forbrugere på betydeligt højere niveauer (60 000 IU/kg fuldfoder) end det højest tilladte indhold.

                     (3)

                     Med henblik på kontrol kan resultaterne af beregningen af toleranceniveauer føre til en forskel i værdierne mellem de to enheder (mg eller IU). Af denne grund bør niveauerne i godkendelsen kun fastsættes i internationale enheder.

                     (4)

                     På grundlag af oplysningerne fra Mattilsynet konkluderede Den Europæiske Fødevaresikkerhedsautoritet i sine udtalelser af 25. januar 2017 (3) og 29. november 2018 (4), at et samlet indhold af vitamin D3 på 60 000 IU/kg fuldfoder er sikkert for forbrugerne og miljøet. Den Europæiske Fødevaresikkerhedsautoritet konkluderede også, at de foreslåede niveauer var sikre for laksefisk. For andre fisk forelå der ikke tilstrækkelige data til at drage konklusioner om sikkerheden ved et samlet indhold af vitamin D3 på 60 000 IU/kg fuldfoder. Godkendelsen bør derfor begrænses til laksefisk. Autoriteten konkluderede også i sin udtalelse af 13. november 2012 (5), at vitamin D3 ikke er irriterende for huden og øjnene og ikke er hudsensibiliserende. For nogle formuleringer af vitamin D3 er der potentielt risiko for, at arbejdstagerne eksponeres for høje niveauer af vitamin D3 ved indånding. Vitamin D3, der er indåndet, er meget giftigt. Eksponering for støv er skadelig for personer, der håndterer tilsætningsstoffet. Da indholdet af vitamin D3 er øget, kan dette få konsekvenser for brugernes sikkerhed, og Kommissionen mener derfor, at der bør træffes passende beskyttelsesforanstaltninger for at forhindre negative virkninger for menneskers sundhed, navnlig hvad angår brugerne af tilsætningsstoffet.

                     (5)

                     Bilaget til gennemførelsesforordning (EU) 2017/1492 bør derfor ændres.

                     (6)

                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DENNE FORORDNING:

            Artikel 1
            Bilaget til gennemførelsesforordning (EU) 2017/1492 erstattes af teksten i bilaget til nærværende forordning.

            Artikel 2
            Ikrafttræden
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 24. maj 2019.

                  På Kommissionens vegne

               Jean-Claude JUNCKER

                  Formand

            (1)  EUT L 268 af 18.10.2003, s. 29.

            (2)  Kommissionens gennemførelsesforordning (EU) 2017/1492 af 21. august 2017 om godkendelse af cholecalciferol som tilsætningsstof til foder til alle dyrearter (EUT L 216 af 22.8.2017, s. 19).

            (3)  EFSA Journal (2017);15(3):4713.

            (4)  EFSA Journal (2019);17(1):5540.

            (5)  EFSA Journal (2012);10(12):2968.

            BILAG

                        Tilsætningsstoffets identifikationsnummer

                        Navn på indehaveren af godkendelsen

                        Tilsætningsstof

                        Sammensætning, kemisk betegnelse, beskrivelse, analysemetode

                        Dyreart eller -kategori

                        Maksimumsalder

                        Minimumsindhold

                        Maksimumsindhold

                        Andre bestemmelser

                        Godkendelse gyldig til

                        IU cholecalciferol (1) /kg fuldfoder med et vandindhold på 12 %

                           Kategori: tilsætningsstoffer med ernæringsmæssige egenskaber. Funktionel gruppe: vitaminer, provitaminer og kemisk veldefinerede stoffer med tilsvarende virkning

                        3a671

                        —

                        »Cholecalciferol« eller »Vitamin D3«

                           Tilsætningsstoffets sammensætning

                        Cholecalciferol.

                           Aktivstoffets karakteristika

                        Cholecalciferol
                        C27H44O
                        CAS-nummer: 67-97-0
                        Cholecalciferol i fast form og i harpiksform, fremstillet ved kemisk syntese.
                        Renhedskriterier:
                        Mindst 80 % (cholecalciferol og precholecalciferol) og højst 7 % tachysterol.

                           Analysemetode
                            (2)

                                    —

                                    Til bestemmelse af vitamin D3 i fodertilsætningsstoffet: Højtryksvæskekromatografi i kombination med UV-påvisning (HPLC-UV, 254 nm) — European Pharmacopoeia method 01/2008:0574, 0575, 0598.

                                    —

                                    Til bestemmelse af vitamin D3 i forblandinger: Højtryksvæskekromatografi i kombination med UV-påvisning ved 265 nm (HPLC-UV) — VDLUFA 1997, Methodenbuch, Method 13.8.1.

                                    —

                                    Til bestemmelse af vitamin D3 i foderstoffer:

                                                —

                                                Højtryksvæskekromatografi i kombination med UV-påvisning ved 265 nm (HPLC-UV) — VDLUFA 1997, Methodenbuch, Method 13.8.1. eller

                                                —

                                                Omvendt fase-højtryksvæskekromatografi i kombination med UV-påvisning ved 265 nm (RP-HPLC-UV), EN 12821.

                                    —

                                    Til bestemmelse af vitamin D3 i vand: Omvendt fase-højtryksvæskekromatografi i kombination med UV-påvisning ved 265 nm (RP-HPLC-UV), EN 12821.

                        Svin

                        —

                        —

                        2 000  IU

                                    1.

                                    Vitamin D3 kan markedsføres og anvendes som et tilsætningsstof, der består af et præparat.

                                    2.

                                    Tilsætningsstoffet anvendes i foder som forblanding.

                                    3.

                                    I brugsvejledningen for anvendelsen af tilsætningsstoffet og forblandinger angives oplagrings- og stabilitetsbetingelserne.

                                    4.

                                    Indholdet af kombinationen af 25-hydroxycholecalciferol og cholecalciferol pr. kg fuldfoder må højst være:

                                                —

                                                ≤ 5 000  IU vitamin D3 for slagtekyllinger og slagtekalkuner

                                                —

                                                ≤ 3 200  IU for andet fjerkræ

                                                —

                                                ≤ 2 000  IU for svin.

                                    5.

                                    Samtidig brug af vitamin D2 er ikke tilladt.

                                    6.

                                    Til brugerne af tilsætningsstoffet og forblandingerne skal foderstofvirksomhedslederne iværksætte driftsprocedurer og administrative foranstaltninger med henblik på at imødegå de meget skadelige virkninger ved indånding af vitamin D3. I tilfælde, hvor risiciene i forbindelse med disse meget skadelige virkninger ikke kan fjernes eller reduceres til et minimum ved hjælp af disse procedurer og foranstaltninger, må tilsætningsstoffet og forblandingerne kun anvendes med de fornødne personlige værnemidler, herunder åndedrætsværn.

                        11. september 2027

                        Mælkeerstatning til smågrise

                        —

                        —

                        10 000  IU

                        Kvæg

                        —

                        —

                        4 000  IU

                        Mælkeerstatning til kalve

                        —

                        —

                        10 000  IU

                        Får

                        —

                        —

                        4 000  IU

                        Slagtekyllinger

                        —

                        —

                        5 000  IU

                        Kalkuner

                        —

                        —

                        5 000  IU

                        Andet fjerkræ

                        —

                        —

                        3 200  IU

                        Dyr af hestefamilien

                        —

                        —

                        4 000  IU

                        Laksefisk

                        —

                        —

                        60 000  IU

                        Andre fiskearter

                        —

                        —

                        3 000  IU

                        Andre dyrearter

                        —

                        —

                        2 000  IU

               (1)  40 IU cholecalciferol = 0,001 mg cholecalciferol.

               (2)  Nærmere oplysninger om analysemetoderne findes på referencelaboratoriets hjemmeside: https://ec.europa.eu/jrc/en/eurl/feed-additives/evaluation-reports.


title: Kommissionens gennemførelsesforordning (EU) 2019/850 af 24. maj 2019 om 303. ændring af Rådets forordning (EF) nr. 881/2002 om indførelse af visse specifikke restriktive foranstaltninger mod visse personer og enheder, der har tilknytning til ISIL- (Da'esh) og Al-Qaida-organisationerne

text:
                  27.5.2019

                  DA

                  Den Europæiske Unions Tidende

                  L 139/8

         KOMMISSIONENS GENNEMFØRELSESFORORDNING (EU) 2019/850
         af 24. maj 2019
         om 303. ændring af Rådets forordning (EF) nr. 881/2002 om indførelse af visse specifikke restriktive foranstaltninger mod visse personer og enheder, der har tilknytning til ISIL- (Da'esh) og Al-Qaida-organisationerne
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EF) nr. 881/2002 af 27. maj 2002 om indførelse af visse specifikke restriktive foranstaltninger mod visse personer og enheder, der har tilknytning til ISIL- (Da'esh) og Al-Qaida-organisationerne (1), særlig artikel 7, stk. 1, litra a), og artikel 7a, stk. 5, og
         ud fra følgende betragtninger:

                     (1)

                     Bilag I til forordning (EF) nr. 881/2002 indeholder en liste over de personer, grupper og enheder, der ifølge forordningen er omfattet af indefrysningen af midler og økonomiske ressourcer.

                     (2)

                     Sanktionskomitéen under FN's Sikkerhedsråd besluttede den 21. maj 2019 at fjerne et punkt fra listen over de personer, grupper og enheder, der er omfattet af indefrysningen af pengemidler og økonomiske ressourcer. Bilag I til forordning (EF) nr. 881/2002 bør derfor ændres.

               VEDTAGET DENNE FORORDNING:

            Artikel 1
            Bilag I til forordning (EF) nr. 881/2002 ændres som anført i bilaget til nærværende forordning.

            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 24. maj 2019.

                  På Kommissionens vegne

                  For formanden

                  Chef for Tjenesten for Udenrigspolitiske Instrumenter

            (1)  EFT L 139 af 29.5.2002, s. 9.

            BILAG
            I bilag I til forordning (EF) nr. 881/2002 foretages følgende ændringer:
            Følgende punkt under overskriften »Fysiske personer« udgår: »Mazen Salah Mohammed (alias a) Mazen Ali Hussein, b) Issa Salah Muhamad). Fødselsdato: a) 1.1.1982, b) 1.1.1980. Fødested: Bagdad, Irak. Nationalitet: irakisk. Pasnr.: tysk rejsebevis (»Reiseausweis«) A 0144378 (ophævet pr. sep. 2012). Adresse: 94051 Hauzenberg, Tyskland. Den i artikel 2a, stk. 4, litra b), omhandlede dato: 6.12.2005.«


title: Kommissionens gennemførelsesforordning (EU) 2019/772 af 16. maj 2019 om ændring af forordning (EU) nr. 1300/2014 for så vidt angår statusoversigter til identifikation af hindringer for tilgængelighed, information af brugerne og overvågning og evaluering af fremskridt med hensyn til tilgængelighed (EØS-relevant tekst.)

text:
                  27.5.2019

                  DA

                  Den Europæiske Unions Tidende

                  LI 139/1

         KOMMISSIONENS GENNEMFØRELSESFORORDNING (EU) 2019/772
         af 16. maj 2019
         om ændring af forordning (EU) nr. 1300/2014 for så vidt angår statusoversigter til identifikation af hindringer for tilgængelighed, information af brugerne og overvågning og evaluering af fremskridt med hensyn til tilgængelighed
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets direktiv (EU) 2016/797 af 11. maj 2016 om interoperabilitet i jernbanesystemet i Den Europæiske Union (1), særlig artikel 5, stk. 11, og
         ud fra følgende betragtninger:

                     (1)

                     I henhold til artikel 7 i Kommissionens forordning (EU) nr. 1300/2014 (2) skal kapitel 7 i bilaget til forordningen ajourføres med henblik på at præcisere udformningen af statusoversigter, herunder indhold, dataformat, funktionel og teknisk opbygning, funktionsmåde, regler for dataindlæsning og søgning og regler for selvevaluering og udpegning af de enheder, der skal levere data.

                     (2)

                     I henhold til artikel 5, stk. 1, i Europa-Parlamentets og Rådets forordning (EU) 2016/796 (3) og artikel 7, stk. 2, i forordning (EU) nr. 1300/2014 blev der nedsat en arbejdsgruppe, der skulle fremsætte et forslag til henstilling om minimumskrav til strukturen og indholdet af de data, der skal indsamles til statusoversigterne til identifikation af hindringer for tilgængelighed, information af brugerne og overvågning og evaluering af fremskridt med hensyn til tilgængelighed. Arbejdsgruppen afsluttede sit arbejde i maj 2017 og som følge heraf færdiggjorde agenturet henstilling ERA-REC-128 om ændring af forordning (EU) nr. 1300/2014.

                     (3)

                     Statusoversigterne er et statisk værktøj, der angiver, at udstyret forefindes, og det er således ikke hensigten, at de skal oplyse om udstyrets tilstand og funktionsdygtighed.

                     (4)

                     Hvis en station eller dele heraf opgraderes, fornyes eller ændres på anden vis som led i en national gennemførelsesplan i henhold til artikel 8 i forordning (EU) nr. 1300/2014, skal der indsamles oplysningerne om, hvordan ændringen af stationen eller dele heraf overholder forordning (EU) nr. 1300/2014.

                     (5)

                     Foranstaltningerne i denne forordning er i overensstemmelse med udtalelse fra det udvalg, der er nedsat ved artikel 51, stk. 1, i direktiv (EU) 2016/797 —

               VEDTAGET DENNE FORORDNING:

            Artikel 1
            I forordning (EU) nr. 1300/2014 foretages følgende ændringer:

                        1)

                        Efter artikel 7 indsættes følgende som artikel 7a:

                           »Artikel 7a
                           Indsamling, vedligeholdelse og udveksling af data om tilgængelighed

                              1.   Senest ni måneder efter ikrafttrædelsen af 16. juni 2019 beslutter hver medlemsstat, hvilke enheder der er ansvarlige for indsamling, vedligeholdelse og udveksling af data om tilgængelighed.

                              2.   Medlemsstaterne kan anmode Kommissionen om en forlængelse af fristen. Forlængelsen skal være enestående, begrundet og tidsbegrænset. Den anses navnlig for at være begrundet, hvis dataindsamlingsværktøjet og funktionsmåderne, som er fastsat i bilaget til denne forordning, ikke er gjort tilgængelige og erklæret fuldt ud operationelle af Den Europæiske Unions Jernbaneagentur to måneder efter datoen for dens ikrafttræden.

                              3.   For hver station skal der være en enhed, der er ansvarlig for udveksling af data om tilgængelighed.

                              4.   Indsamling og konvertering af data afsluttes inden for 36 måneder efter denne forordnings ikrafttrædelse.

                              5.   Indtil den dataudvekslingsarkitektur, der er beskrevet i afsnit 7.2, 7.3 og 7.4 i bilag I til Kommissionens forordning (EU) nr. 454/2011 (*1), er fuldt ud funktionsdygtig, består udvekslingen af data om tilgængelighed af overførsler af disse data til databasen med tilgængelighedsoplysninger om europæiske jernbanestationer (European Railway Stations Accessibility Database — ERSAD), som hostes af Den Europæiske Unions Jernbaneagentur.

                           (*1)  Kommissionens forordning (EU) nr. 454/2011 af 5. maj 2011 om den tekniske specifikation for interoperabilitet gældende for delsystemet Trafiktelematik for persontrafikken i det transeuropæiske jernbanesystem (EUT L 123 af 12.5.2011, s. 11).«"

                        2)

                        Bilaget ændres i overensstemmelse med bilaget til nærværende forordning.

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 16. maj 2019.

                  På Kommissionens vegne

               Jean-Claude JUNCKER

                  Formand

            (1)  EUT L 138 af 26.5.2016, s. 44.

            (2)  Kommissionens forordning (EU) nr. 1300/2014 af 18. november 2014 om den tekniske specifikation for interoperabilitet gældende for tilgængelighed for handicappede og bevægelseshæmmede personer i EU's jernbanesystem (EUT L 356 af 12.12.2014, s. 110).

            (3)  Europa-Parlamentets og Rådets forordning (EU) 2016/796 af 11. maj 2016 om Den Europæiske Unions Jernbaneagentur og om ophævelse af forordning (EF) nr. 881/2004 (EUT L 138 af 26.5.2016, s. 1).

            BILAG
            I bilaget til forordning (EU) nr. 1300/2014 foretages følgende ændringer:

                        1)

                        I kapitel 2, afsnit 2.3 indsættes følgende efter første punktum:
                        »Data om tilgængelighed

                        Data om tilgængelighed består af de oplysninger om passagerjernbanestationers tilgængelighed, der skal indsamles, vedligeholdes og udveksles, dvs. en beskrivelse af passagerjernbanestationernes udformning og udstyr. Hvor det er relevant, suppleres beskrivelsen med oplysninger om stationens overensstemmelse med denne TSI.«

                        2)

                        I kapitel 7, afsnit 7.2, underafsnit 7.2.1, indsættes følgende underafsnit:
                        »7.2.1.1.   Statusoversigt – infrastruktur

                        7.2.1.1.1.   Funktionel og teknisk arkitektur
                        Statusoversigtens funktion er at:

                                    1)

                                    identificere eksisterende hindringer og barrierer for tilgængelighed

                                    2)

                                    give brugerne praktiske oplysninger

                                    3)

                                    overvåge og evaluere fremskridt med hensyn til tilgængelighed.

                              Arkitekturen for udveksling af data om tilgængelighed er fastsat i forordning (EU) nr. 454/2011 (TSI om Trafiktelematik for persontrafikken — TAP TSI).
                        Følgende standarder finder anvendelse på formatering og udveksling af data om tilgængelighed:

                                    1)

                                    CEN/TS 16614-1:2014 Public transport — Network and Timetable Exchange (NeTEx) — Part 1: Public transport network topology exchange format 2014-05-14

                                    2)

                                    EN 12896-1:2016 Public transport. Reference data model. Common concepts (Transmodel)

                              Med henblik på den tilsigtede særlige anvendelse er der udarbejdet en specifik harmoniseret transmodelprofil, som fremgår af den tekniske dokumentation, der henvises til i tillæg O, indeks 1.
                        7.2.1.1.2.   Regler for indlæsning og selvevaluering af data om tilgængelighed
                        Reglerne for indlæsning og selvevaluering af data om tilgængelighed er følgende:

                                    1)

                                    De enheder, der indsamler data om tilgængelighed vedrørende aktiver, behøver ikke være uafhængige af den daglige forvaltning af disse aktiver.

                                    2)

                                    Under den første indsamling af data om tilgængelighed i overensstemmelse med Kommissionens gennemførelsesforordning (EU) 2019/772 (*1) må stationers overensstemmelse med denne TSI skrives på statusoversigten som ikke vurderet.

                                    3)

                                    Hvis en station eller dele heraf opgraderes, fornyes eller ændres på anden vis som led i en national gennemførelsesplan for denne TSI, skal de relevante data om tilgængelighed ajourføres, herunder om nødvendigt stationens overensstemmelse med denne TSI.

                                    4)

                                    Stationens overensstemmelse med denne TSI kan ajourføres på grundlag af en ISV, som beskrevet i punkt 6.2.4 i denne TSI.

                                    5)

                                    Udstyrets funktionsdygtighed skal ikke skrives på statusoversigten.

                              Kommissionen stiller et dataindsamlingsværktøj til rådighed, hvis funktionsmåde er beskrevet i den tekniske dokumentation, der er henvist til i tillæg O, indeks 2.
                        Hvis der foreligger strukturerede data om tilgængelighed, der kan konverteres til den harmoniserede profil, kan disse data overføres efter konverteringen. Metoden til konvertering af eksisterende data om tilgængelighed og kommunikationsprotokollen fremgår af den tekniske dokumentation, der henvises til i tillæg O, indeks 3.
                        7.2.1.1.3.   Regler for adgang til oplysningerne
                        Via ERSAD-databasen:

                                    1)

                                    Offentligheden skal have adgang til oplysningerne via et offentligt websted, som hostes af Den Europæiske Unions Jernbaneagentur.

                                    2)

                                    Registrerede nationale myndigheder skal være i stand til at finde alle data om tilgængelighed, som er relevante for medlemsstaten.

                                    3)

                                    Kommissionen og agenturet skal være i stand til at finde alle data om tilgængelighed.

                              ERSAD-databasen, som hostes af agenturet, må ikke være forbundet med andre databaser.
                        7.2.1.1.4.   Regler for forvaltning af brugerfeedback
                        Feedback fra brugerne kan have form af:

                                    1)

                                    institutionel feedback fra brugersammenslutninger, herunder organisationer, der repræsenterer personer med handicap: Der må anvendes eksisterende strukturer, forudsat at de omfatter repræsentanter fra organisationer for personer med handicap og personer med nedsat mobilitet og afspejler situationen på et passende niveau, hvilket ikke nødvendigvis er nationalt. Proceduren for brugerfeedback skal organiseres på en sådan måde, at den muliggør deltagelse fra disse organisationer på lige vilkår

                                    2)

                                    Individuel feedback: Besøgende på webstedet skal have mulighed for at indberette ukorrekte oplysninger om tilgængelighed ved en bestemt station og skal modtage en bekræftelse på, at deres bemærkning er blevet modtaget.

                              I begge tilfælde skal feedback fra brugerne tages behørigt i betragtning af de(n) enhed(er), der er ansvarlig(e) for indsamling, vedligeholdelse og udveksling af data om tilgængelighed.

                           (*1)  Kommissionens gennemførelsesforordning (EU) 2019/772 af 16. maj 2019 om ændring af forordning (EU) nr. 1300/2014 for så vidt angår statusoversigter til identifikation af hindringer for tilgængelighed, information af brugerne og overvågning og evaluering af fremskridt med hensyn til tilgængelighed (EUT L 139 I af 27.5.2019, s. 1).«"

                        3)

                        Følgende tillæg tilføjes:

                              »Tillæg O

                                 Liste over teknisk dokumentation

                                          Indeks nr.

                                          Tekst

                                          1

                                          Harmoniseret specifik NeTEx-profil (Network and Timetable Exchange) til beskrivelse af stationer

                                          2

                                          Dataindsamlingsværktøjets funktionsmåder

                                          3

                                          Metode til konvertering af eksisterende data om tilgængelighed, herunder beskrivelse af den eksterne grænseflade og kommunikationsprotokollen

               (*1)  Kommissionens gennemførelsesforordning (EU) 2019/772 af 16. maj 2019 om ændring af forordning (EU) nr. 1300/2014 for så vidt angår statusoversigter til identifikation af hindringer for tilgængelighed, information af brugerne og overvågning og evaluering af fremskridt med hensyn til tilgængelighed (EUT L 139 I af 27.5.2019, s. 1).««